CELEX: 32007R1355
Language: lv
Date: 2007-11-19
Title: Padomes Regula (EK) Nr. 1355/2007 ( 2007. gada 19. novembris ), ar ko pieņem autonomus un pagaidu pasākumus Kopienas tarifu kvotu atvēršanai Šveices izcelsmes desu un dažu gaļas izstrādājumu importam

22.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 304/3
            
         
      PADOMES REGULA (EK) Nr. 1355/2007
   (2007. gada 19. novembris),
   ar ko pieņem autonomus un pagaidu pasākumus Kopienas tarifu kvotu atvēršanai Šveices izcelsmes desu un dažu gaļas izstrādājumu importam
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Kopiena un Šveice ir vienisprātis, ka desu un dažu gaļas izstrādājumu tirdzniecības koncesijas, kuras līdz šim Šveice piešķīrusi tikai dažām dalībvalstīm, pamatojoties uz iepriekš noslēgtiem divpusējiem nolīgumiem starp šīm dalībvalstīm un Šveici, būtu jākonsolidē Eiropas Kopienas un Šveices Konfederācijas Nolīgumā par tirdzniecību ar lauksaimniecības produktiem (1) (turpmāk “Nolīgums”), kas apstiprināts ar Padomes un Komisijas Lēmumu 2002/309/EK, Euratom (2) un stājies spēkā 2002. gada 1. jūnijā. Šo koncesiju konsolidācija notiks reizē ar priekšrocību paplašināšanu attiecībā uz desām un dažiem gaļas produktiem. Tas ietver arī jaunu Kopienas tarifu kvotu atvēršanu dažādu tādu Šveices izcelsmes produktu importam, uz kuriem attiecas KN kodi ex 0210 19 50, ex 0210 19 81, ex 1601 00 un ex 1602 49 19.
            
         
               (2)
            
            
               Divpusējās procedūras Nolīguma 1. un 2. pielikumā iekļauto koncesiju pielāgošanai prasīs laiku. Lai nodrošinātu, ka kvotas ir pieejamas izmantošanai pirms minēto pielāgojumu stāšanās spēkā, ir lietderīga šo tarifu kvotu autonoma un pagaidu atvēršana no 2008. gada 1. janvāra līdz 2009. gada 31. decembrim. Tādējādi tiks nodrošināts pietiekami ilgs laiks, lai Puses pabeigtu gan divpusējās procedūras, gan arī turpmākos īstenošanas pasākumus.
            
         
               (3)
            
            
               Sīki izstrādāti noteikumi šīs regulas īstenošanai un jo īpaši kvotu pārvaldībai vajadzīgie noteikumi būtu jāpieņem saskaņā ar procedūru, kas minēta 24. panta 2. punktā Padomes Regulā (EEK) Nr. 2759/75 (1975. gada 29. oktobris) par cūkgaļas tirgus kopīgo organizāciju (3).
            
         
               (4)
            
            
               Lai varētu pretendēt uz šo tarifu kvotu izmantošanu, produktu izcelsmei vajadzētu būt Šveicē saskaņā ar Nolīguma 4. pantā minētajiem noteikumiem,
            
         IR PIEŅĒMUSI ŠO REGULU.
   1. pants
   1.   Produktiem un daudzumiem, kuri uzskaitīti pielikumā un kuru izcelsme ir Šveicē, katru gadu no 1. janvāra līdz 31. decembrim atver autonomu un pagaidu Kopienas beznodokļa tarifa kvotu ar kārtas numuru 09.4180. Tā ir atvērta no 2008. gada 1. janvāra līdz 2009. gada 31. decembrim.
   2.   Attiecībā uz panta 1. punktā minētajiem produktiem piemēro Nolīguma 4. pantā minētos izcelsmes noteikumus.
   2. pants
   Sīki izstrādātus noteikumus šīs regulas īstenošanai pieņem saskaņā ar Regulas (EEK) Nr. 2759/75 24. panta 2. punktā minēto procedūru.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 19. novembrī
      
         
            Padomes vārdā —
         
            priekšsēdētājs
         
         L. AMADO
         
      
   
   
      (1)  OV L 114, 30.4.2002., 132. lpp. Nolīgumā jaunākie grozījumi izdarīti ar Lauksaimniecības apvienotās komitejas Lēmumu 1/2007 (OV L 173, 3.7.2007., 31. lpp.).
   
      (2)  Padomes un Komisijas Lēmums attiecībā uz nolīgumu par zinātnisku un tehnoloģisku sadarbību (2002. gada 4. aprīlis) par septiņu nolīgumu noslēgšanu ar Šveices Konfederāciju (OV L 114, 30.4.2002., 1. lpp.).
   
      (3)  OV L 282, 1.11.1975., 1. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      PIELIKUMS
      
                  KN kods
               
               
                  Preču apraksts
               
               
                  Nodokļa likme
               
               
                  Daudzums tonnās
                  (produkta tīrsvars)
               
            
                  ex 0210 19 50
               
               
                  Gaļa, sālījumā, atkaulota, pūšļa vai mākslīgo zarnu apvalkā
               
               
                  0
               
               
                  1 900
               
            
                  ex 0210 19 81
               
               
                  Atkaulotas gaļas izcirtņi, kūpināti
               
            
                  ex 1601 00
               
               
                  Desas un tamlīdzīgi izstrādājumi no gaļas, gaļas subproduktiem vai asinīm; pārtikas izstrādājumi uz šo produktu bāzes, no dzīvniekiem 0101 līdz 0104 pozīcijā, izņemot mežacūkas
               
            
                  ex 0210 19 81
                  ex 1602 49 19
               
               
                  Cūkgaļas kakla daļa, gaisā kaltēta, ar vai bez garšvielām, nesagriezta, gabalos vai plānās šķēlēs